ระเบียบสำนักนายกรัฐมนตรีระเบียบสำนักนายกรัฐมนตรีว่าด้วยการคัดเลือกกรรมการในคณะกรรมการควบคุมเครื่องดื่มแอลกอฮอล์พ.ศ. ๒๕๕๑ อาศัยอำนาจตามความในมาตรา๔ และมาตรา ๑๐ (๔) แห่งพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑นายกรัฐมนตรีออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบสำนักนายกรัฐมนตรีว่าด้วยการคัดเลือกกรรมการในคณะกรรมการควบคุมเครื่องดื่มแอลกอฮอล์ พ.ศ. ๒๕๕๑ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้คณะกรรมการควบคุม หมายความว่า คณะกรรมการควบคุมเครื่องดื่มแอลกอฮอล์คณะกรรมการ หมายความว่าคณะกรรมการดำเนินการจัดให้มีผู้แทนองค์กรเอกชนผู้อำนวยการ หมายความว่าผู้อำนวยการสำนักงานคณะกรรมการควบคุมเครื่องดื่มแอลกอฮอล์สำนักงาน หมายความว่าสำนักงานคณะกรรมการควบคุมเครื่องดื่มแอลกอฮอล์ข้อ๔ ให้มีคณะกรรมการคณะหนึ่ง เรียกว่า คณะกรรมการดำเนินการจัดให้มีผู้แทนองค์กรเอกชน ประกอบด้วย(๑) ปลัดกระทรวงสาธารณสุข เป็นประธานกรรมการ(๒) อธิบดีกรมควบคุมโรค เป็นกรรมการ(๓)ผู้แทนกระทรวงการพัฒนาสังคมและความมั่นคงของมนุษย์ เป็นกรรมการ(๔) ผู้แทนกระทรวงมหาดไทย เป็นกรรมการ(๕) ผู้แทนสำนักงานคณะกรรมการคุ้มครองผู้บริโภค เป็นกรรมการ(๖) ผู้แทนสำนักงานคณะกรรมการสุขภาพแห่งชาติ เป็นกรรมการ(๗)ผู้แทนสำนักงานกองทุนสนับสนุนการสร้างเสริมสุขภาพ เป็นกรรมการ(๘) ผู้อำนวยการ เป็นกรรมการ และเลขานุการข้อ๕ ให้คณะกรรมการมีอำนาจหน้าที่ในการสรรหาผู้ที่สมควรเป็นกรรมการในคณะกรรมการควบคุมจากกลุ่มผู้แทนองค์กรเอกชนที่มีวัตถุประสงค์มิใช่เป็นการแสวงหากำไรและดำเนินกิจกรรมเกี่ยวกับด้านการสนับสนุนและรณรงค์ให้มีการลดการบริโภคเครื่องดื่มแอลกอฮอล์กลุ่มผู้แทนด้านการคุ้มครองเด็กและเยาวชนหรือสตรีและกลุ่มผู้แทนด้านการคุ้มครองผู้บริโภคด้านละไม่เกินหนึ่งคนข้อ๖ องค์กรตามข้อ ๕จะต้องเป็นองค์กรเอกชนที่มีลักษณะดังต่อไปนี้(๑)เป็นนิติบุคคลที่มีการดำเนินการเพื่อสาธารณประโยชน์และไม่แสวงหากำไร(๒)จัดตั้งมาแล้วไม่น้อยกว่า ๓ ปีนับถึงวันที่ขึ้นทะเบียน และมีการดำเนินการตาม (๑) อย่างสม่ำเสมอ(๓)ไม่เคยรับทุนอุดหนุนหรือความช่วยเหลือจากผู้ประกอบธุรกิจเกี่ยวกับเครื่องดื่มแอลกอฮอล์ข้อ๗ การดำเนินการสรรหาผู้แทนองค์กรเอกชนให้ดำเนินการดังต่อไปนี้(๑)ให้คณะกรรมการประกาศกำหนดวัน เวลา สถานที่และวิธีการที่จะมีการคัดเลือกผู้แทนแต่ละองค์กร(๒)ให้องค์กรเอกชนที่มีลักษณะตามข้อ ๖ที่ประสงค์จะเสนอชื่อผู้แทนซึ่งเป็นกรรมการของนิติบุคคลเพื่อเข้ารับการคัดเลือกมายื่นแบบคำขอขึ้นทะเบียนต่อผู้อำนวยการตามวัน เวลาและสถานที่ ที่คณะกรรมการประกาศกำหนดตาม (๑) โดยหนึ่งองค์กรจะสามารถขึ้นทะเบียนได้เพียงหนึ่งกลุ่มและยื่นแบบเสนอชื่อผู้แทนพร้อมประวัติได้เพียงหนึ่งชื่อ(๓)ให้ผู้อำนวยการตรวจสอบลักษณะขององค์กรและคุณสมบัติของผู้ที่ได้รับการเสนอชื่อให้แล้วเสร็จภายในระยะเวลาที่คณะกรรมการประกาศกำหนดแล้วเสนอรายชื่อต่อคณะกรรมการเพื่อทราบและปิดประกาศไว้ในที่เปิดเผย ณ สำนักงานโดยแยกบัญชีรายชื่อผู้มีคุณสมบัติที่จะได้รับการคัดเลือกตามกลุ่ม(๔)ให้ผู้อำนวยการแจ้งวัน เวลา และสถานที่ เพื่อให้ผู้แทนองค์กรตาม (๓)มาเลือกกันเองให้เหลือหนึ่งคนในแต่ละกลุ่ม(๕)ให้ผู้อำนวยการรวบรวมรายชื่อผู้ได้รับการคัดเลือกโดยแยกตามกลุ่มแล้วส่งให้คณะกรรมการพิจารณา(๖)เมื่อคณะกรรมการพิจารณาแล้วเห็นว่าผู้ที่ได้รับการคัดเลือกเป็นผู้ที่มีคุณสมบัติครบถ้วนให้ปิดประกาศรายชื่อผู้ที่ได้รับการคัดเลือก ณ สำนักงาน(๗)ให้คณะกรรมการเสนอรายชื่อผู้แทนองค์กรเอกชนให้รัฐมนตรีแต่งตั้งต่อไปแบบคำขอขึ้นทะเบียนแบบเสนอชื่อพร้อมประวัติ ให้เป็นไปตามแบบแนบท้ายระเบียบนี้ข้อ๘ ให้นายกรัฐมนตรีรักษาการตามระเบียบนี้ประกาศ ณ วันที่ ๑๔พฤศจิกายน พ.ศ. ๒๕๕๑สมชาย วงศ์สวัสดิ์นายกรัฐมนตรี[เอกสารแนบท้าย]๑.แบบคำขอขึ้นทะเบียนองค์กรที่เสนอชื่อเป็นที่ปรึกษาคณะกรรมการนโยบายเครื่องดื่มแอลกอฮอล์แห่งชาติ๒.แบบเสนอชื่อพร้อมประวัติผู้ได้รับการเสนอชื่อเป็นที่ปรึกษาในคณะกรรมการนโยบายเครื่องดื่มแอลกอฮอล์แห่งชาติ(ดูข้อมูลจากภาพกฎหมาย)ปริยานุช/จัดทำ๒ ธันวาคม ๒๕๕๑โชติกานต์/ปรับปรุง๓ พฤษภาคม ๒๕๖๐[๑] ราชกิจจานุเบกษาเล่ม ๑๒๕/ตอนพิเศษ ๑๘๒ ง/หน้า ๑/๒๘ พฤศจิกายน ๒๕๕๑